recursal/SuperWikiNEXT-32B huggingface dataset:
**Народниот театар Иван Вазов** е театар кој се наоѓа во Софија, Бугарија. Овој театар е најстариот во земјата, кој бил изграден по ослободувањето на земјата во 1878 година, и наследник на софиската драмска група *Солза и смех*. 

Во текот на својата историја, во периодот од 1952-1962 година, театарот се викал *Крсто Сарафов*, а од 1962-1977 и по 1982, Иван Вазов.

Објектот бил изграден до денешната Национална уметничка галерија, по проект на Херман Хелмер и Фердинанд Фелнер. Изградбата била завршена во 1906 година. Во 1923 година, објектот бил опожарен, а по ова повторно бил реновиран во 1929 година. во времето на бомбардирањето на Софија во времето на Втората светска војна, објектот бил делумно оштетен, но по крајот на војната бил и повторно реновиран. За последен пат бил реновиран во 2007 година.
Клара Цеткин и Роза Луксембург
**Меѓународен ден на жената** — светски празник што се одбележува секоја година на 8 Март. Тоа е ден кога се одбележува борбата на жените за економска, политичка и социјална рамноправност со мажите.

Идејата за одбележување на посебен ден посветен на жените потекнува од почетокот на 20-от век, а на неа посебно инсистираше социјалистичкото движење. Првиот Ден на жената е одбележан на 28 февруари 1909 година во САД по иницијатива на Социјалистичката партија на Америка. Во 1910 г. под закрила на Втората интернационала во Копенхаген е одржана Првата меѓународна конференција на жените и на неа е одлучено да се прославува Меѓународен ден на жената, но без да биде утврден точен датум. Следната година, на 19 март 1911, овој празник по првпат е прославен од страна на повеќе од милион луѓе во Австрија, Данска, Германија и Швајцарија. На 8 март 1913 година жените ширум Европа одржуваат мировни собири.

По победата на болшевиците во Русија, а по иницијатива на Александра Колонтај, 8 Март по првпат е прогласен за државен празник. На запад во 1920-тите одбележувањето на 8 Март полека замре, а оживеа во 1960-тите заедно со растежот на феминизмот. Сепак, во ниту една западна земја 8 Март не е прогласен за државен празник. Со одлука на Обединетите нации од 1975 година, 8 Март беше прогласен за Меѓународен ден на жената.

Денес, 8 Март е државен празник само во малку земји како Русија, Белорусија, Молдавија, Украина, Ерменија, Монголија, Узбекистан, Виетнам, Кина. A Република Македонија е една од ретките земји во кои се празнува Меѓународниот ден на жената, иако овој празник има само симболичен статус и нема политички конотации.

Наводи
------

1. ↑  „Меѓународен ден на жената".

Надворешни врски
----------------

|  |  |
| --- | --- |
| Ризница | „Меѓународен ден на жената" на Ризницата ? |

* Мрежно место за Меѓународниот ден на жената
* „Бунтот на Роса и Накие"

* Портал: Празници
**„Мајката Дивјачка"** (француски: *La Mère Sauvage*) — расказ на францускиот писател Ги де Мопасан, првпат објавен на 3 март 1884 година. Авторот му го посветил расказот на Жорж Пуше.

Содржина
--------

По пауза од 15 години, раскажувачот оди на лов во Вирлањ при што ги здогледува урнатините на една куќа. Неговиот пријател Сервал му раскажува за судбината на жителите на куќата, кои ги нарекували Дивјаци. Најпрвин, таткото бил убиен од жандармеријата, а подоцна, кога избувнала Француско-пруската војна, синот Виктор бил мобилизиран во француската војска и така мајката, Викторија Симон, останала сама. Таа морала да прими во куќата четворица пруски војници, кои се однесувале убаво кон неа. Меѓутоа, еден ден, таа добила писмо во кое била опишана страшната смрт не нејзиниот син. Тогаш, таа ги запишала имињата и адресите на прускиет војници, ги убедила да стават сено во собата каде што спиеле, а потоа ја запалила куќата и тие изгореле. Набргу пристигнала пруската војска и таа мирно го признала делото, по што веднаш била стрелана.

Наводи
------

1. ↑  „Кишобран" во: Гиј де Мопасан, *Изабране новеле* (друга књига). Култура, Београд, 1950, стр. 198.
2. ↑  „Мајка дивљана" во: Гиј де Мопасан, *Изабране новеле* (друга књига). Култура, Београд, 1950, стр. 198-207.
**Пештерата Дегуриќ** претставува најдолгата и најубавата пештера во регионот на ваљевскиот карст. Се наоѓа во близина на Ваљево. Низ главниот канал тече поток кој минува низ шест сифони. Првиот сифон е длабок 6 метри, а шестиот сифон е најдлабок и низ него не се поминува. Влезниот канал е, до првиот сифон, долг 450,8 метри. Вкупната должина на сите канали (од влез до третиот сифон) е 2027,7 метри. Најатрактивен дел од пештерата е местото каде што се спојуваат страничните канали и езерото пред вториот сифон. Истражувањето на пештерата Дегуриќ сè уште не е завршено.

Галерија
--------

* Водич за пештерата Дегуриќ
* Пештерскиот поток Дегуриќ
* Пештерата Дегуриќ
* Влезот на пештерата Дегуриќ

Надворешни врски
----------------

* Пештерата Дегуриќ на документите на Скрибд

44°14′17″N 19°53′1″E﻿ / ﻿44.23806° СГШ; 19.88361° ИГД﻿ / 44.23806; 19.8836144°14′17″N 19°53′1″E﻿ / ﻿44.23806° СГШ; 19.88361° ИГД﻿ / 44.23806; 19.88361
**Меѓународниот одбор за сметководствени стандарди** (англиски: *International Accounting Standards Board*, *IASB*) — меѓународно регулаторно тело кое ги пропишува меѓународните сметководствени стандарди. Со ИАСБ раководи непрофитна фондација (*IASC Foundation*) на која ѝ помагаат два комитета: надворешен советодавен комитет и комитет за толкување.

Историја и цели
---------------

Во 1973 година бил основан Меѓународниот комитет за сметководствени стандарди (*International Accounting Standards Committee*, *IASC*) врз основа на спогодбата склучена меѓу професионалните сметководствени здруженија од неколку земји, како: САД, Британија, Германија, Франција и Јапонија. Во 2001 година била извршена реорганизација и овој комитет бил заменет со Меѓународниот одбор за сметководствени стандарди во кои денес членуваат повеќе од 100 земји, кои истовремено се членки на Меѓународната федерација на сметководителите (*International Federation of Accountants*). Основните цели на ИАСБ се:

* да развива, во интерес на јавноста, заедничко множество на квалитетни, разбирливи и применливи меѓународни сметководствени стандарди кои бараат викоквалитетни, транспарентни и споредливи информации во финансиските извештаи, а со цел на учесниците на пазарите на капитал и на другите корисници да им помогнат во одлучувањето.
* да ја поттикне употребата и строгата примена на тие стандарди
* да обезбеди приближување на националните и меѓународните сметководствени стандарди

Меѓународни стандарди за финансиско известување
-----------------------------------------------

По основањето на ИАСБ, меѓународните сметководствени стандарди биле именувани меѓународни стандарди за финансиско известување, кои денес имаат широка употреба ширум светот. Така, многу берзи им дозволуваат на странските фирми да ги користат меѓународните стандарди наместо домашните сметководствени стандарди (Аргентина, Малезија, Шпанија), некои берзи им дозволуваат на домашниет фирми да ги користат меѓународните стандарди (Полска, Словенија, Јужна Африка), а на некои берзи дури и домашните фирми мора да ги користат меѓународните стандарди (Кипар, Австрија, Естонија, Чешка). Пресудниот чекор во примената на меѓународните стандарди бил направен во 2008 година, кога американската Комисија за хартии од вредност го објавила планот за прифаќање на меѓународните стандарди од сите американски фирми кои котираат на берзите.

Наводи
------

1. ↑  J. Ashok Robin, *International Corporate Finance*. New York: McGraw-Hill/Irwin, 2011, 377-378.
2. ↑  J. Ashok Robin, *International Corporate Finance*. New York: McGraw-Hill/Irwin, 2011, 377-378.

Надворешни врски
----------------

* www.iasb.org Официјално мрежно место
„**Мирта**" е италијанска книжевна бајка напишана од Џамбатиста Базиле во неговото дело *„Пентамерон"* од 1634 година.

Синопсис
--------

Една жена посакувала дете, макар и гранче мирта, и родила такво гранче. Таа и нејзиниот сопруг го ставиле во тенџере и го чувале. Еден принц го видел, му се допаднало и на крајот ја убедил да му го продаде. Го чувал во својата соба и многу се грижел за него.

Една ноќ, една жена дошла во неговиот кревет и доаѓала секоја вечер потоа, но исчезннувала изутрина. По седум ноќи и ја врзал косата на раката. Утрото признала дека е мирта и ја ветиле својата љубов. По некое време морал да лови дива свиња, а ја замолил да стане мирта повторно додека го нема. Таа му рекла да и закачи ѕвонче и да го заѕвони кога сака да се врати. Додека го немало, седум злобни жени дошле и заѕвониле. Гледајќи ја жената, сите освен најмладата ја распарчиле. Собарот, во очај, ги вратил парчињата во тенџерето. Миртата повторно никнала. Кога принцот се вратил и заѕвонил на ѕвончето, таа не се појавила. Ја видел рушевината и очајувал. Гледајќи го тоа, жената повторно се појавила од никулците.

Принцот, со отсуство на татко му, се оженил со неа. На свадбата прашал која е соодветната казна за секој што ќе ја распарчи неговата невеста. Биле предложени многу казни; седумте злобни жени рекле дека криминалецот треба да биде жив закопан. Принцот се согласил и ги закопал шестмината во зандана. Тој ја оженил најмладата сестра со собарот.

Наводи
------

1. ↑  Giambattista Basile, *Pentamerone*, "The Myrtle"
Пример на графика изработена во мецотинта Рупрехт Фалечки, *Џелатот со главата на Свети Јован* (1658)
**Мецотинта** (француски: *manière noire*, германски: *schabkunst*, англиски: *mezzotint* — графичка постапка длабок печат во кој матрицата - металната плоча се изработува и подготвува за печатење по механички пат.

Историја
--------

Откривањето на мецотинтата му се припишува на Лудвиг фон Зиген (1609-1680) во средината на 17 век,

Метод
-----

Техниката се изведува со помош на посебен алат наречен лулашка, која има остра површина на крајот. Нишалката или лулашката се движи во сите правци на плочата со што прави рамномерно изрежани површини во вид на ситен растер. Со помош на овие ситно изрежани површини на плочата се добиваат многу суптилни нијанси и тонски премини слични како на старите црно-бели фотографии.

Мецотинтата е една од најпрецизните графички техники, спора во изработката и мошне деликатна.

Галерија
--------

* Две големини на нишалкатаДве големини на нишалката
* Употреба на нишалкатаУпотреба на нишалката
* Сонце V, Петар Илстед*Сонце V*, Петар Илстед

* Мецотинта - графики
* Опасниот сон, Јохан Елијас Ридингер, ок. 1740*Опасниот сон*, Јохан Елијас Ридингер, ок. 1740
* Децата фрлаат снежни топки, Вилијам Јорд , 1785*Децата фрлаат снежни топки*, Вилијам Јорд , 1785
* Господинот Вилијам Хамилтон, Хенри Хадсон, 1787*Господинот Вилијам Хамилтон*, Хенри Хадсон, 1787
* Дороти Џордан , Џон Џоунс*Дороти Џордан* , Џон Џоунс
* Давид Герик како Ричард III, Џон Џикинсон Диксон, 1772.*Давид Герик како Ричард III*, Џон Џикинсон Диксон, 1772.
* Генералот Хорејшо Гејтс , 1778*Генералот Хорејшо Гејтс* , 1778
* Карл Линеј, облечен како домородец , Х. Кингобари, 1807*Карл Линеј, облечен како домородец* , Х. Кингобари, 1807
* Генералот Џејмс Улф, 1776*Генералот Џејмс Улф*, 1776
* Едвард Кинстен, Р.Б. Паркс, 1889*Едвард Кинстен*, Р.Б. Паркс, 1889
* Карикатура на англиската мода од 18 век, „макарони", 1774Карикатура на англиската мода од 18 век, „макарони", 1774
* Здружение на дамите-патриотки, Роберт Сејер, Џон Бенет , 1775*Здружение на дамите-патриотки*, Роберт Сејер, Џон Бенет , 1775

Наводи
------

1. ↑  „Mezzotint". Архивирано од изворникот на 2019-09-20. Посетено на 2019-09-20.
2. ↑  „History of mezzotint". Архивирано од изворникот на 2019-09-20. Посетено на 2019-09-20.
3. ↑  Mezzotint History and Technique

Надворешни врски
----------------

* The early history of mezzotint and the prints of Richard Tompson and Alexander Browne, from the National Portrait Gallery, London – Good feature on the early history
* Mezzotint
**Немечка кралица и Марко** — македонска епска песна за Крале Марко.

Содржина
--------

Германската кралица напишала писмо наменето за Крале Марко, кое му го испратила по еден гавран. Бидејќи тој не го познавал Марко, таа му кажала дека ќе го најде во Охридската нахија, каде што пие по меаните. Навистина, гавранот го препознал Марко и му ги спуштил писмото во скутот. Марко го прочитал писмото во кое кралицата му пишала дека веќе триесет години во нејзината земја дошле некои Арапи, кои не дозволувале да се одржи свадба. Тогаш, Крале Марко ја собрал дружината, а со себе го зеле и детето Секула, кого го преправиле во невеста. Кога пристигнале во Германија, Арапите им ја грабнале невестата, но потоа, дружината на Марко ги нападнала Арапите и сите до еден ги заклале. Во знак на благодарност, кралицата им дала огромно богатство и ги задржала три месеци да јадат и пијат.

Наводи
------

1. ↑  *Јунак над јунаци - епски песни за Марка Крале*, Култура, Скопје, 1967, стр. 44-45.
Зградата на музејот
Античка статуа на божица во музејот
**Народен музеј - Битола** — музеј во центарот на Битола, сместен во некогашното Битолско воено училиште, основано во 1847 година.

Со одлука на Владата на Република Македонија за утврдување на мрежата на национални установи од областа на културата (Службен весник на РМ број: 84/2003), Заводот за заштита на спомениците на културата, музеј и галерија Битола доби статус на национална установа од областа на културата и се преименува во Завод за заштита на спомениците на културата и музеј Битола, односно Завод и музеј Битола.

Денес, Заводот за заштита на спомениците на културата и музеј Битола, е национална установа од областа на културата чија основна дејност е заштита, систематизација, научна обработка и презентација на културното наследство во Општина Битола.

Својата дејност, програма, цели и задачи, институцијата ги остварува преку секторите за музејска дејност, заштитна дејност и секторот за заеднички служби.

Во установата се вработени 48 лица од кои 31 лице е со висока стручна подготовка.

Заводот и музеј Битола во вршењето на својата дејност ги користи следните објекти: 

* Стара касарна
* Битолска градска одаја

Античко наоѓалиште Хераклеја Линкестис

* Уметничка галерија Јени џамија (Битола)
* Спомен-куќа на Гоце Делчев
* Спомен-куќа на Стив Наумов
* Магазата на ул. „27 март"

Во музејот можат да се видат многу поучни работи, како на пример статуи од познати борци (Гоце Делчев, Питу Гули итн.), праисторијата на луѓето и др.

Поврзано
--------

* Завод за заштита на спомениците на културата и Музеј во Битола

Надворешни врски
----------------

|  |  |
| --- | --- |
| Ризница | „Народен музеј - Битола" на Ризницата ? |

* Официјална страница на музејот

Музеј Битола — страница на туристичкиот портал на Битола

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Битола |
| --- |
|  |
| Географија | 
* Баба
* Драгор
* Пелагонија
* Пелагониски Регион
* Пелистер
* Населби и маала

 |  |
|  |
| Знаменитости | 
* Дебој
* Безистен
* Џепане
* Зоолошка градина
* Исак џамија
* Јени џамија
* Кркардаш
* Народен музеј
* Саат-кула
* Стара битолска бања
* Тумбе Кафе
* Хераклеја Линкестис
* Широк Сокак

 |
|  |
| Спорт | 
* КК Пелистер
* РК Пелистер
* ФК Пелистер
* Спортска сала „Боро Чурлевски"
* Стадион „Петар Милошевски"
* Чкембари

 |
|  |
| Образование | 
* Универзитет „Св. Климент Охридски"
* Гимназија „Јосип Броз-Тито"

 |
|  |
| Настани | 
* Фестивал „Акто"
* Фестивал „Браќа Манаки"
* СИ-ДО
* Битолино

 |
|  |
| Личности | 
* Браќа Манаки
* Каролина Гочева
* Список на личности

 |
|  |
| Симболи | 
* Грб на Битола
* Знаме на Битола

 |
|  |
|  Портал „Битола" |

 |

Координати: 41°1′25″N 21°20′8″E﻿ / ﻿41.02361° СГШ; 21.33556° ИГД﻿ / 41.02361; 21.33556
**Мечкин Поток** се спушта од врвот на фотографијата за да се придружи на **потокот Мечкин Дол**на дното на фотографијата, формирајќи го Крик Сан Францискито во биолошкиот резерват Џаспер Риџ, Универзитетот Стенфорд, Калифорнија.
**Мечкин Поток** (англиски: *Bear Creek*) или **потокот Мечкин Дол** (англиски: *Bear Gulch Creek*) е поток во должина од 10,6 km кој тече во југоисточен правец. Изворот му е северно од врвот Сиера Морена во Сантакрушките планини, близу селото Кингз Маунтин во округот Сан Матео, Калифорнија, САД. Мечкин Поток тече низ гратчето Вудсајд, пред да се спои со потокот Корте Мадера. Со нивното спојување во биолошкиот резерват „Сртот Џаспер" кај Стенфордовиот универзитет, тие постануваат потокот Сан Францискито.

Наводи
------

1. ↑  „USGS TNM 2.0 Viewer". *web.archive.org*. 2012-03-29. Архивирано од изворникот на 2012-03-29. Посетено на 2020-05-09.CS1-одржување: бот: непознат статус на изворната URL (link)
2. ↑  „GNIS Detail - Morena Sierra". *geonames.usgs.gov*. Посетено на 2020-05-09.
3. ↑  „GNIS Detail - Bear Creek". *geonames.usgs.gov*. Посетено на 2020-05-09.
4. ↑  Leidy, Robert A. (2005). „Historical Distribution and Current Status of Steelhead/Rainbow Trout (Oncorhynchus mykiss) in Streams of the San Francisco Estuary, California" (PDF). Посетено на 2020-05-09.
**Мирче Јовев Калајџиески** (1920 во Врбјани, Охридско — 6 октомври 1943 во Кленоец, Кичевско) македонски партизан, учесник во НОБ.

Животопис
---------

Мирче Јовев Калајџиески е роден во селото Врбјани. Се занимавал со земјоделство. Кон борбата за слобода на Македонија се приклучил во 1942 година, а член на СКОЈ е од 1943 година. Се приклучува кон баталјонот Мирче Ацев на 5 август 1943 година. Загинува во борбите против балистите кај селото Кленоец на 6 октомври 1943 година.

Наводи
------


1. ↑ . . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**„Немирни"** — југословенски филм од 1967 година, во режија на Војислав Кокан Ракоњац. Главните улоги ги толкуваат: Милена Дравиќ, Ана Красојевиќ, Шпела Розин, Јанез Врховец, Душица Жегарац, Воја Мириќ, Павле Вуисиќ, Милан Срдоч и Марко Тодоровиќ.

Синопсис
--------

Се случува тешка сообраќајна несреќа, а од сведоците милицијата дознава дека несреќата ја предизвикал еден возач на украдено Пежо. Всушност, автомобилот го возела една девојка, а со неа биле уште четири малолетни лица. Милицијата започнува потера по девојката, но таа го остава возилото и бега во ноќта, а веднаш потоа автомобилот е уништен во тежок судар. Милицијата ги пронаоѓа настраданите во уништениот автомобил, но меѓу нив ја нема девојката. Потерата по неа продолжува во Белград. Таа успева да се скрие во кабината на еден камион-ладилник, а на возачот му кажува дека е ќерката на шумарот. Во текот на возењето, тој се вљубува во девојката. Подоцна, милицијата дознава дека девојката заминала со ладилникот, но во мигот кога го запира камионот, таа успева да побегне во шумата. Така, потерата по неа продолжува...

Наводи
------

1. ↑  РТС, Немирни (пристапено на 7.4.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Мезопланетите** се тела со планетарна маса помала од Меркур, но поголема од Церера. Терминот прв го употребил Исак Асимов. Ако големината се одредува преку екваторскиот полупречник, мезопланетите треба да имаат приближен полупречник од 500 до 2.500 километри.

Историја
--------

Терминот е прв пат го употребил Асимов во својот есеј „Што ни кажува името ", објавен во Лос Анџелес Тајмс (анг: *Los Angeles Times)* во доцните 1980-ти.

Асимов истакнал дека Сончевиот Систем има многу планетарни тела, а границата на поделба на „големите (главните) планети" од помалите планети била произволни. Асимов истакнал дека има голем јаз во големината помеѓу Меркур (најмалото планетарно тело кое несомнено се сметало за голема планета) и Церера (најголемото планетарно тело кое несомнено се сметало помала планета). Само едно планетарно тело познато во тоа време, Плутон, влегува во тој јаз. И наместо произволно да се одлучува дали Плутон припаѓа на големите или малите планети, Асимов предложил секое планетарно тело што по големината влегува во јазот меѓу Меркур и *Церера* да се нарече мезопланета, затоа што на грчки мезос (*mesos*) значи „средина".

Денес, според оваа дефиниција мезопланети би биле: Плутон, Ерида, Хаумеја, Макемаке, Гунггунг, Квавар, веројатно Седна, а можеби и Орк .

Поврзано
--------

* Астероид
* Кентаур (мала планета)
* Џуџеста планета
* Фузор (астрономија)
* Протопланета
* Планетазимал
* Кафеаво џуџе

Наводи
------

1. ↑  Jenkins, John H. „Frontiers: New Discoveries About Man and His Planet, Outer Space, and the Universe". *Asimov Reviews*. Посетено на 29 July 2015.
**Perl** — динамички програмски јазик за општа намена. Негов творец е Лари Вал кој го создаде во 1987 година и неговата оригинална намена беше да ја направи обработката на извештаите полесно. Од тогаш има претерпено многу промени и ревизии и стана многу популарен помеѓу програмерите. Перл има преземено некои елементи од другите јазици како Ц и др. Перл овозможува лесна и едноставна манипулација со текстуални податотеки. Се користи и во графичкото програмирање, адмнистрација на системот, мрежно програмирање, апликации кои бараат пристап до дата на податоци и CGI програмирање на веб.

Перл беше прво именуван „Бисер" но бидејќи имаше ваков јазик тој го смена спелингот и го нарече Перл.
Перл е слободен софтвер и е достапен за повеќето оперативни ситеми а за Mac OS Classic е потребен специјален порт таканаречен MacPerl.

### Структура на јазикот

Во Перл минималната програма Hello world може да се напише:

```
print "Hello, world!\n"

```

Додека во канонична форма е многу поопширна и изгледа вака:

```
#!/usr/bin/perl
print "Hello, world!\n";

```

Верзијата на Перл 5.10 ни претставува таканаречена `say` функција која индиректно додава нов карактер кон излезот правејќи ја минималната "Hello world" програма уште помала:

```
say 'Hello, world!'

```

### Видови на податоци

Најкористени и најмногу дискутирани се: Скалари, низи, hashes, filehandles, и subroutines:

* Скалар е единечна вредност; може да биде и број, стринг или референца.
* Низа е организирана колекција од скалари.
* Hash, или асоцијативна низа е карта од стрингови до скалари; стринговите се наречени „клучеви" а скаларите се наречени „ Вредности".
* File handle е карта до податотека, уред или pipe кое отворено за читање или пишување или пак и двете.
* Subroutine е дел од код кој може да биде изминат аргумент, да биде извршен или да ги врати податоците.

#### Синтакса

##### Модификатори

Регуларните изрази во Перл може да имаат модификатори. Ова се единични изрази кои можат да го модификуваат значењето на изразот:

```
$x =~ /abc/i; # case-insensitive pattern match
$x =~ s/abc/aBc/g; # global search and replace

```

Бидејќи компактната синтакса на регуларни изрази може да ги направи збиени и тајни, `/x`модификаторот беше додаден во Перл за да им помогне на програмерите да пишуваат повеќе читливи регуларни изрази. Им овозможува на програмерите да сместуваат whitespace и коментари во регуларниот израз:

```
$x =~ /
 a # match 'a'
. # followed by any character
 c # then followed by the 'c'character
 /x;

```

Дополнителни врски
------------------

* Perl.org—Official Perl website
* Perl documentation
* The Perl Foundation
* Official Perl 5 Wiki Архивирано на 23 јули 2008 г.
* Perl на Curlie (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh95010633
* GND: 4307836-9
* BNF: cb124906490 (податоци)
* NKC: ph117992
* BNE: XX542605

 |

 |
**Немушт јазик** е јазик со помош на кој човекот може да го рабере јазикот на секое живо битие.

Извори
------

Сказната *Немушт јазик* е првпат објавена од страна на Вук Стефановиќ Караџиќ во *Српске народне приповетке* во 1853 година. Според Караџиќ, тој бајката ја забележал приказната од раскажувачот Грујо Механџиќ од Србобран. Во митолошка смисла, овој јазик претставува магичен елемент со кој одбраните луѓе се стекнуваат со натприродна моќ со која им се отвора пат кон сите знаења на светот. Во современата книжевност кај јужнословенските автори, оваа митолошка единица е често експлоатирана.

Наводи
------

1. ↑  *Народне приповетке*. Београд: Просвета, 1963, стр. 96-99.
**Народњаштво** е идеолошка доктрина и социо-политички движење на интелектуалци во Руската Империја во втората половина на 19 век и во почетокот на 20 век. Неговите приврзаници развиваат национален модел за некапиталистички општествен развој, што постепено се прилагодува на условите сè повеќе модернизирана економија.

Како систем од идеи народњаштвото е одлика на земји со претежно аграрна економија во периодот на транзиција кон индустријализација (Полска, голем дел од Руската Империја, Украина, Прибалтичките земји, Кавказ). Истражувачите го прифаќаат народњаштвото како еден вид на утописки социјализам, комбиниран со проект за реформи на социо-економската и политичката сфера на општествениот живот и односи .

Во народњаштвото движење во Русија се обликуваат четири главни фракции (струи) - конзервативна, либерално-револуционерна, социо-револуционерна и анархистичка.

Извори
------

1. ↑  Von Laue, Theodore H. "The Fate of Capitalism in Russia: The Narodnik Version," American Slavic and Easy European Review,13, no. 1 (1954): 11-28.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00568045
* NKC: ph123170

 |

 |
**Мехмет Али Агџа** (роден на 9 јануари 1958

 во село Исмаили) е турски активист, убиец на левичарскиот новинар Абди Ипекчи на 1 февруари 1979 година и атентатор на римскиот папа Јован Павле II на 13 мај 1981 година, откако претходно побегнал од турскиот затвор.

По отслужување на 19 години затвор во Италија, тој бил депортиран во Турција, каде повторно се нашол во затвор. На 18 јануари 2010 година бил пуштен на слобода.

Самиот Агџа себеси се опишува како платеник, со ниту една политичка ориентација, иако е познато дека бил припадник на турската ултранационалистичка организација Сиви волци.

Наводи
------

1. ↑  Freedman, Robert Owen, *The Middle East from the Iran-Contra affair to the Intifada*, (Syracuse University Press, 1991), 396; "*Demirag was known as an admirer of Mehmet Ali Agca, the Turk that shot and wounded Pope John Paul II in 1981.*"
2. ↑  Weigel, George, *Witness to Hope: The Biography of Pope John Paul II*, (HarperCollins Publisher, 1999), 397.
3. ↑  „Man who shot pope released from prison". CNN. 2010-01-18. Посетено на 2010-01-18.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 37719233
* LCCN: n83157915
* ISNI: 0000 0001 0964 9461
* GND: 119097591
* SUDOC: 027935442
* BNF: cb119871234 (податоци)

 |

 |
**Миртида** (6 век п.н.е.) од Антедона, во Беотиј — хеленска поетеса која на свој домашен дијалект ги опејувала романтичните случки од локалните митови. Сочувана е прозната парафраза на нејзината песна за несреќната љубов на Охне, ќерка на Конон, со Еуност, син на Кифисо. Како нејзини ученици се споменуваат Корина и Пиндар. Во еден фрагмент од поема на Корина се спомнува дека Миртида се натпреварувала со Пиндар, кога тој бил на врвот на својата поетска слава, но била победена.

Наводи
------

1. ↑  Snyder 1989, *Women Poets of Fifth Century Greece*, "Myrtis", pp. 40–41 harvnb error: no target: CITEREFSnyder1989 (help).
2. ↑  Plant 2004, "4. Myrtis (*fl. 5th century BC*)", pp. 36–37 harvnb error: no target: CITEREFPlant2004 (help).
**Нарушување на симетријата** — појава во физиката каде (бесконечно мали) колебања делуваат врз систем кој преминува критична точка и ја определуваат неговата иднина, одредувајќи по кој огранок растоката (бифуркација) ќе оди системот. Во очите на набљудувачот кој не е свесен за колебањата („шумот"), изборот ќе изгледа произволен. Ова се нарекува „нарушување" на симетријата, бидејќи ваквите преоди го водат системот од симетрична но безредна состојба во една или повеќе одредено јасни состојби. Се смета дека нарушувањето ан симетријата игра важна улога во образувањето на шеми и шари во природата.

Во 1972 г. нобеловецот Ф.В. Андерсон го искористил нарушувањето на симетријата за да укаже на недостатоци во редукционизмот во трудот наречен „Повеќе значи различно" (*More is different*) објавен во списанието *Science*.

Видови нарушувања
-----------------

Разликуваме два вида на нарушување на симетријата, зависно од тоа дали неинваријантноста (менливоста) се јавува во равенките за движењето или во основната состојба:

* **изречно нарушување на симетријата** — равенките за движењето кои го опишуваат системот не се инваријантни при нарушената симетрија.

* **спонтано нарушување на симетријата** — равенките за движењето на системот се инваријантни, но самиот систем не е, поради неинваријантноста на неговата позадина (простор-времето), т.е. неговиот вакуум. Ваквото нарушување на симетријата се параметризира со поредочен параметар. Посебевн случај на ова нарушување е динамичкото нарушување на симетријата.

Поврзано
--------

* Хигсов механизам
* Голдстонов бозон

Наводи
------

1. ↑  Anderson, P.W. (1972). „More is Different" (PDF). *Science*. **177** (4047): 393–396. Bibcode:1972Sci...177..393A. doi:10.1126/science.177.4047.393. PMID 17796623.
Јорданско мезе, Петра, Јордан.
**Мезе** (персиски: مزه; турски: *meze*; грчки: *μεζές*; српски: *мезе*; бугарски: *мезе*; арапски: مقبلات; албански: *Meze*) е јадење кое се служи со алкохолни пијалаци во земјите од Блискиот Исток, балканските земји, и во делови од Средна Азија. Во левантската, кавкаската и балканската кујна, мезето се служи на почетокот од оброкот. Зборот *мезе* доаѓа од персискиот јазик مزه, со значење „вкусно".

Видови мезе
-----------

Грчко мезе
Албанско мезе
Мезето во Турција вообичаено се состои од: бело сирење, парчиња диња, мелени лути пиперки мешани со ореви, таратур или цаѕики, салата од модри патлиџани, салата од мозок, пржени лигни, сарма, џигери, салата од октопод, шиш-ќофте, и слично.

Во Грција, на Кипар и во земјите од Балканскиот Полуостров, како и кај нас во Македонија, *мезе* може да биде топло или ладно послужено јадење. Може да биде: морска храна, или каков било вид на салата, сечкани варени јајца, леб со вкус на лук, свежо или печено парче сирење, маслинки, готвен зеленчук, салата од модар патлиџан, тарамо салата, и слично.

Во земјите од Балканскиот Полуостров, мезето може да вклучува разни видови салати, и најчесто не вклучува готвени јадења. Како мезе, се изнесуваат разни видови на сирење, кајмак, салами, сушено месо, кулен, сланина, суџук, маслинки, кој било вид на зеленчук, а доколку се работи за муслиманско мезе, тогаш тоа ги исклучува производите од свинско месо.

Во Романија за мезе се изнесува сирење или некој вид на салама.

Наводи
------

1. ↑  Alan Davidson, *The Oxford Companion to Food*, Oxford University Press, 1999, pp. 500-501
2. ↑  *Oxford English Dictionary, online version, June 2011*

|  |  |
| --- | --- |
| Ризница | „Мезе" на Ризницата ? |
**Мирче Горански** ( 1924
 во Побожје, Скопско —  1944

 во Бразда, Скопско) — македонски партизан, борец за слобода на Македонија и учесник во НОВ.

Животопис
---------

Обработувал земја и чувал добиток. Во септември 1944 година со своите соселани организирале оружен отпор против балистите. Во Скопска Црна Гора веќе биле дојдени и се бореле против балистите, Осмата бујановачка и Дванаесеттата прешевска бригада. Со Шеснаесеттата македонска ударна бригада учествувал во ноќни борби против моторизираните германски колони, кои се повлекувале од Грција. Во една од борбите против балистичките банди и германските колони во октомври 1944 година, храбро загинал кај Браздански Рид. Неговите посмртни останки биле пренесени и закопани на селските гробишта во Побожје.

Поврзано
--------

* Ристо Горански

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 185. На `|first=` му недостасува `|last=` (help)
**Неговата нова работа** (англиски: *His New Job*) - краток американски филм од 1915 година, во режија на Чарли Чаплин. Главните улоги ги играат: Чарли Чаплин, Били Армстронг, Агнес Ајрес, Роберт Болдер, Глорија Свансон итн.

Содржина
--------

Постерот на филмот „Неговата нова работа"
Во филмот, Чаплин игра човек кој бара работа во филмско студио. Уште додека чека да биде примен од менаџерот, тој прави серија сплетки. Тој добива работа како помошник на сценскиот работник, но постојано упаѓа за време на снимањето на филмот. Најпосле, откако режисерот ќе влезе во кавга со еден глумец, тој добива улога во филмот, при што по грешка влегува во гардеробата на главната филмска ѕвезда и го облекува неговиот костум. Повторно, тој прави повеќе сплетки: со мечот ги прободува режисерот и еден глумец, го искривува својот меч, на глумицата ѝ кине дел од фустанот итн. Кога доаѓа главниот глумец, открива дека му го зеле костумот и влегува во кавга со Чаплин, која набргу се претвора во тепачка. На крајот, Чаплин успева да ги нокаутира режисерот и главниот глумец.

Наводи
------

1. ↑  IMDb, His New Job (1915) (пристапено на 6.11.2016)
2. ↑  IMDb, His New Job (1915) (пристапено на 6.11.2016)
**Наруто Узумаки** (јапонски: うずまきナルト) е измислен лик и главен протагонист од аниме и манга серијалот Наруто, создаден од Масаши Кишимото. Кога го создал ликот, Кишимото сакал да го направи „едноставен и глупав", додека му додавал каракеристики кои наликуваат на тие од Сон Гоку, главниот лик од Драгонбол серијалот.
Сепак, Кишимото исто така го додал мрачното минато на Наруто за да го направи единствен. Првичниот дизајн на Наруто бил променуван неколкупати од страна на Кишимото, менувајќи му ја облеката за да го направат поприфатен од публиката, или за да го направат полесен за цртање.

Наводи
------

1. ↑  "宿敵!?サスケとサクラ". Studio Pierrot. *Naruto*. TV Tokyo. 17 октомври, 2002.
2. ↑  "Sasuke and Sakura: Friends or Foes?". Studio Pierrot. *Naruto*. Cartoon Network. 17 септември, 2005.

|  |  |
| --- | --- |
| Stub icon | *Оваа статија за измислен лик е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 61145541821996601156
* LCCN: n2015074544
* BNF: cb16726372r (податоци)
* MusicBrainz: 69af2ab5-911d-4ab2-8a8a-2fc9d7e35708

 |

 |
При природна селекција, **негативна селекција** или **прочистувачка селекција** е селективно отстранување на штетните алели. Може да доведе до стабилизациска селекција преку прочистување на штетни генетски полиморфизми предизвикани од случајни мутации.

Механизмите за негативна селекција може да бидат случајно вкрстено прочистување и прочистување со генетско поместување. Прочистувањето со генетско поместување може првенствено да ги отстрани длабоко рецесивните алели, додека општата природна селекција може да отстрани секаков вид штетен алел.

Наводи
------

1. ↑  Loewe, Laurence (2008). „Negative selection". *Nature Education*. **1** (1): 59.
2. ↑  „Inbreeding depression and purging in a haplodiploid: gender-related effects". *Heredity*. **114** (3): 327–32. март 2015. doi:10.1038/hdy.2014.106. PMC 4815584. PMID 25407077.
3. ↑  „Inferring purging from pedigree data". *Evolution; International Journal of Organic Evolution*. **61** (5): 1043–51. мај 2007. doi:10.1111/j.1558-5646.2007.00088.x. PMID 17492959.
4. ↑  „How are deleterious mutations purged? Drift versus nonrandom mating". *Evolution; International Journal of Organic Evolution*. **57** (12): 2678–87. децембар 2003. doi:10.1111/j.0014-3820.2003.tb01512.x. PMID 14761049. Проверете ги датумските вредности во: `|date=` (help)
Механичката метларка на Џозеф Витворт
Метларка во Женева
**Метларка** – машина за метење на големи отворени површини, улици и сл. Метларката е многу поефикасна и побрза во чистењето на јавните и други површини во однос на рачното метење кое се практикувало претходно. Истата ја отстранува нечистотијата како од природно потекло (лисја), така и од човечко потекло (амбалажа).

Функционирање
-------------

Вообичаено современата метларка е опремена со две ротирачки четки на предната страна кои ги зафаќаат повеќето отпадоци (лименки, хартија, догорчиња, итн.). Овие отпадоци се вшмукуваат преку цевка во сад во задниот дел на машината.

Галерија
--------

* Метларка/шмукалка во Екс-ла-Шапел, во ГерманијаМетларка/шмукалка во Екс-ла-Шапел, во Германија
* Канадски компактен Мадвак во МексикоКанадски компактен Мадвак во Мексико
* Метларка во Камбрија во Велика БританијаМетларка во Камбрија во Велика Британија
* MX - 450MX - 450
* Елџин ВирлвиндЕлџин Вирлвинд
* Елџин ПеликанЕлџин Пеликан
* Скараб во ДубаиСкараб во Дубаи
* Метларка во Њу ЏерсиМетларка во Њу Џерси
* Четките во акцијаЧетките во акција
* Метларка БухерМетларка Бухер

Наводи
------

1. ↑  „метларка" — Дигитален речник на македонскиот јазик

Надворешни врски
----------------

|  |  |
| --- | --- |
| Ризница | „Метларка" на Ризницата ? |

* Page, Walter Hines; Page, Arthur Wilson (April 1916). „Man And His Machines: Motor-Cycle Street Sweeper". *The World's Work: A History of Our Time*. **XXXI**: 694. Посетено на 2009-08-04.
**Гај Мецена** (латински: *Gaius Maecenas*, 15 април 68 п.н.е. - 8) - римски државник.

Биста на Гај Мекена во Ирска

Животопис
---------

Мецена му бил советник и пријател на императорот Октавијан Август и се чувствувал почестен поради тоа што императорот живеел со неговата жена. Исто така, тој бил пријател и покровител на повеќе римски поети, како Вергилиј, Хорациј, Секст Проперциј итн. Оттука, неговото презиме денес се користи како синоним за секој покровител на уметноста.

Наводи
------

1. ↑  Јован Дучић, *Благо Цара Радована* (друго издање). Београд: Laguna, 2018, стр. 151.
2. ↑  „Objašnjenja", во: *Rimska lirika*. Beograd: Rad, 1964, стр. 107.
**Незаборавниот оган** (англиски: *The Unforgettable Fire*) - албум на ирската рок-група „Ју ту" (U2) од 1984 година.

Технички информации
-------------------

Албумот е објавен од страна на дискографската куќа „Ајланд рекордс" (Island Records Ltd.) во 1984 година. Продуценти и инженери биле Брајан Ино (Brian Eno) и Даниел Ланоа (Daniel Lanois), дополнителен инженер бил (Kevin Killen), а помошник-инженер - Ренди Езрати (Randy Ezratty). Песните застапени на албумот биле снимени во две студија: „Слејн Калсл" (Slane Castle Co.) и во „Виндмил лејн студиос" (Windmill Lane Studios). Песните се објавени од страна на „Блу маунтин мјузик" (Blue Mountain Music Ltd.).

Музиката за сите песни е дело на членовите на „Ју ту", додека текстовите ги напишал Боно (Bono). Сите песни на албумот се отпеани од Боно; Еџ (The Edge) свирел на гитари и синтисајзери, а на одредени песни бил задолжен и за дополнителните вокали; Адам Клејтон (Adam Clayton) свирел на бас-гитара; Лари Мулен (Larry Mullen Jr.) тропал на тапани; а Ено и Ланоа биле задолжени за придружните вокали и инструменти, како и за електронските направи. Обвивката на албумот (на која се прикажани членовите на групата пред урнатините на еден замок) ја смислиле Антон Корбијн (Anton Corbijn) и Стифен Аверил (Stephen Averill), а била реализирана од Корбин и фирмата „The Creative Dept. Ltd." од Даблин.

Во реализацијата на албумот учествувале и поголем број технички лица, како: Noel Kelehan, Paul Barrett, Paul Mc Guinness, Anne-Louise Kelly, Ellen Darst, Denis Sheehan, Joe O’Herlihy, Steve Iredale, Tom Mullally, Steve Rainford, Peter Williams, Tim Buckley и Lord Henry Mountcharles. Исто така, членовите на групата искажале благодарност на Кристин Кер (Christine Kerr). При снимањето биле користени тапани од фирмата „Јамаха" (Yamaha) и жици од фирмата „Џејмс хау индастрис" (James Howe Industries).

Содржина
--------

На албумот се наоѓаат десет песни:
  

Страна 1:

* A Sort of Homecoming
* Pride (In the Name of Love)
* Wire
* The Unforgettable Fire
* Promenade

  

Страна 2:

* 4th of July
* Bad
* Indian Summer Sky
* Elvis Presley and America
* MLK

Наводи
------

1. ↑  U2, *The Unforgettable Fire*, Cai 9127, Jugoton.
2. ↑  U2, *The Unforgettable Fire*, Cai 9127, Jugoton.
3. ↑  U2, *The Unforgettable Fire*, Cai 9127, Jugoton.
4. ↑  U2, *The Unforgettable Fire*, Cai 9127, Jugoton.
Чарли Чаплин од 1914 годинаЧарли Чаплин од 1914 година
**Неговата музичка кариера** (англиски: *His Musical Career*) - американски филм од 1914 година, во режија на Чарли Чаплин, кој е автор и на сценариото и ја игра главната улога. Во другите улоги настапуваат: Мек Свејн, Фриц Шејд, Сесил Арнолд, Чарли Чејс, Френк Хејс итн.

Содржина
--------

Во оваа кратка комедија, Том (го игра Чаплин) е работник во продавница за музички инструменти. Заедно со другиот работник (го игра Свејн), тој треба да однесе пијано во една, а да го земе пијаното од друга куќа. Но, тие ги заменуваат броевите на куќите. Најпрвин, го носат пијаното во погрешната куќа при што едвај го качуваат по стрмните скали, а потоа во куќата, додека домаќините се договараат каде да стои пијаното, целиот товар паѓа на грбот на Том. Кога одат во другата куќа за да го земат пијаното, нив ги прогонува сопственикот при што, бегајќи од него, Том и другиот работник паѓаат во блиското езеро.

Наводи
------

1. ↑  IMDb, His Musical Career (1914) (пристапено на 2.2.2018)
2. ↑  IMDb, His Musical Career (1914) (пристапено на 2.2.2018)
**Мекица**, **тиганица** или **питулица**— македонско традиционално јадење од меко тесто кое се пржи во врело масло. Вообичаено мекиците се користат за појадок придружени со сирење или со џем. Исто така во доста краеви во Македонија мекиците се даваат за новороденче, при што некаде истите ги спрема свекрвата, а некаде мајката на родилката. Во денешно време сè почесто овој обичај се прави во ресторан или друг угостителски објект.

Рецепт
------

Мекици и џем
Постојат повеќе варијанти за спремање на тестото за мекици, во некои тестото се спрема со млеко, во други со јогурт, а трети се само со вода.
1 кг брашно заедно со 1 квасец, 1/2 прашок за печиво, 2 јајца, 1 лажиче сол се раствораат во 400-500 мл вода така што да се добие густа смеса, потоа садот се покрива со крпа и се остава да кисне 25 минути. Потоа смесата се меша со дрвена лажица и повторно се остава да кисне 25 минути. Истото се прави и третпат со тоа што овој пат се додаваат две лажици бела киселина. Тестото се дели, добиените делови се тегнат со влажни раце, и се пржат во врело масло

Наводи
------

1. ↑  Зошто се даваат мекици за новороденче
2. ↑  Мекиците на баба Милка

Поврзано
--------

* Пишија
Руска икона: „Излекување на расабениот во овчјата бања», Втора четвртина на XV век
**Недела на раслабениот** (грчки: *Κυριακή τοῦ Παραλύτου*, руски: *Неде́ля о рассла́бленном*) – четвртата седмица во Велигден во Христијанството.
Црквата го именувала овој празник според настанот опишан во Светото Евангелие кога Исус Христос, во третата година од Својата Евангелска мисија, на средината (преполовението) на Старозаветниот празник Сеници влегол во Ерусалимскиот Храм и почнал да поучува. „А кога се преполови празникот, влезе Исус во Храмот и поучуваше..."(Јован, 7, 14-36). Празникот Сеници бил еден од трите големи сенародни Еврејски празници во спомен на пребивањето на Евреите во сеници (шатори) за време на нивното талкање во пустината, и посебно во спомен на настанот кога Бог на Гората на сениците му ја покажал на Мојсеј Скинијата (Исход, 25, 40), која Мојсеј требало да ја направи по Божјо упатство (Исход, 39, 43; 40, 1). Празникот се славел осум денови, а првиот и последниот ден биле посебно свети.
Кога се преполовил празникот Сеници, Господ влегол во Ерусалимскиот Храм и почнал да им говори на Евреите. Во голема мера, она што Бог го говорел тогаш било тесно поврзано со настанот кога Он кај бањата Витезда чудесно го излекувал раслабениот, а Евреите исполнети со омраза и завист Го осудувале дека ја нарушува Саботата, а со тоа и Законот, бидејќи тоа добро дело го извршил во сабота. Исус мудро им докажувал, поткрепувајќи се токму на Законот, дека неправедно го осудуваат и ги укорувал за нивното неверување и лицемерие. Ете зошто во Богослужбата составена за сегашниот празник може да се забележат многу делови каде што се спомнува токму за тоа исцелување на раслабениот и Господовото обраќање кон лицемерните и тврди по срце Евреи.

Наводи
------

1. ↑  *ЗА ПРАЗНУВАЊЕТО НА ПРАЗНИКОТ ПРЕПОЛОВЕНИЕ НА ПЕДЕСЕТНИЦА*[*мртва врска*]

Надворешни врски
----------------

* НЕДЕЛА НА РАСЛАБЕНИОТ[*мртва врска*]
**Грешка во скриптата: Функцијата „infoboxTemplate" не постои.**
**Миленко Ачимович** (словенечки: *Milenko Ačimovič*; 15 февруари 1977

 во Љубљана) — поранешен фудбалер на Словенија и поранешен репрезентативец на Словенија .

Ачимович игра за ФК Австрија Виена во 2009 година

Кариера
-------

Ачимович ги направил првите фудбалски чекори во младинскиот објект Олимпија во Љубљана. Како седумнаесетгодишен играше три шампионски натпревари за НК елезничар ublубjана. Во сезоната 1996/97, тој одигра 34 натпревари и постигна седум гола за Олимпија. По ваквите игри тоа го презеде белградската везда .

Во следните три сезони, Ачимович играл за Звезда и словенечката фудбалска репрезентација. Учествувал со репрезентацијата на Словенија на Европското првенство во Белгија и Холандија и на СП 2002 година. Натпреварот се одржал во Јужна Кореја и Јапонија .

По овие игри тој се заинтересирал за европските клубови. Тој го напуштил Белград и се вселил во Лондон. Тој се приклучувал на Тотенхем во Лондон две сезони. Тој имал одиграно само седумнаесет натпревари, повеќето од натпреварите седел на клупата.

Од Тотенхем, Ачимович се пресели во Лил. Тој добро ја започнал сезоната и обезбедил место во првите единаесет клубови играл добро и тие обезбедиле учество во Купот на УЕФА каде го оствариле до осмото финале. Таа година Лил бил втор во француското првенство и со тоа обезбедил учество во лигата на шампионите .

После играњето во Франција, Ачимович играл една сезона во Саудиска Арабија и на крајот на 2007 година се пресели во Австрија каде играл од Австрија .

Првиот настап за словенечката репрезентација го направил на 22 април 1998 година. Во Мурска Собота на натпреварот против репрезентацијата на Чешка. Тој ја завршил својата репрезентација во август 2007 година .

Надворешни врски
----------------

* Портал: Фудбал

* Трансвер-пазар
* Податоци на Велтфудбал
**Методот на најголемиот остаток** (познат и како **Харово-Нимејеровиот метод, Хамилтоновиот метод** или како **Винтоновиот** **метод**) е еден начин да се распределат места сразмерно за претставнички собранија со системи на гласање со списоци. Тој се разликува со различни највисоки просечни методи (познати и како методи на делител).

Метод
-----

*Методот на најголем остаток* бара бројот на гласови за секоја партија да се подели со квота што претставува број на гласови *потребни* за едно место (т.е. обично вкупниот број на гласови донесени поделени со бројот на места, или некоја слична формула). Резултатот за секоја партија обично се состои од цел број плус дробен остаток. На секоја партија најпрво му се доделени голем број на места еднакви на нивниот број. Ова воглавно ќе остави неоддвоени некои места: партиите потоа се рангираат врз основа на поделените остатоци, а на партиите со најголеми преостанати им се доделува едно дополнително место сè додека не се распределат сите места. Ова му го дава името на методот.

Наводи
------

1. ↑  Tannenbaum, Peter (2010). *Excursions in Modern Mathematics*. New York: Prentice Hall. стр. 128. ISBN 978-0-321-56803-8.[*мртва врска*]

Надворешни врски
----------------

* Мала апликација за експериментирање со Хамилтоновиот метод на cut-the-knot
**Јакната Меклауд** била многу популарна во осумдесеттите години. Иако е валидна транслитерација на презимето *McCloud*, во колоквијалниот говор, па дури и во печатените медиуми во тие години се појавил обликот *Меклауд* и останал во паметење и во говор. Посредно изговорот се пренел и на изразот за Меклауд јакната што не ги прекинува валидните правила за изговорот на англиските имиња туку е сведоштво за една интересна појава.
Го добила името по шерифот Меклауд, главниот јунак од серијата „Шериф од Њујорк". Јакната е кожна со кафеава боја, со ревери од крзно. Јакната е изработена од повеќе големи парчиња од кожа кои се вшиени и на предниот и задниот дел, нетипични за другите модели на јакни. Најчесто се изработува во светлокафеава боја, но постојат и модели во различни нијанси на кафеава боја.

Наводи
------

1. ↑  Preminuo Denis Viver, čuveni šerif Meklaud
2. ↑  „Различити дезени Меклауд јакне". Архивирано од изворникот на 2012-11-25. Посетено на 2018-07-11.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |